Jiehkkevárri

Jiehkkevárri (også kjent som Jiekkevarri eller Jiekkevarre eller norsk Jæggevarre) er det høyeste fjellet i Troms på 1 834 moh. Toppen er kjennetegnet av en stor brekuppel som i tillegg til fjellets beliggenhet gjør toppen fysisk, men ikke teknisk, krevende å bestige. Fjellet er det høyeste og mest dominerende i Lyngsalpan, og kan sees på lang avstand.

Fjellet er det nest høyeste i Norge ut fra en primærfaktor på 1 734 meter (etter Galdhøpiggen). Jiehkkevárri er et av de fem fjellene i Skandinavia som har primærfaktor over 1 000 meter og sekundærfaktor over 100 kilometer.

Berggrunnen i området består av gabbro. 

 Se også 
Liste over Norges høyeste fjell
Liste over skandinaviske fjell med størst primærfaktor
Liste over norske fjelltopper med størst sekundærfaktor
Lyngsalpan landskapsvernområde

 Fotnoter 

 Referanser 
Peakbagger

Jiehkkevárri på Norgeskart.no fra Statens kartverk


Kategori:Fjell i Tromsø
Kategori:Fjell i Lyngen
Kategori:Lyngsalpan
Kategori:Fjell over 1000 meter